Menakinonit

Menakinonit eli K2-vitamiinit ja niiden esiasteet ovat ryhmä luonnossa olevia 2-metyyli-1,4-naftokinonijohdannaisia, joiden hiilessä 3 on vaihtelevan pituinen isopreeniketju. Kunkin isopreenin rungossa metyylin kohdalla on kaksoissidos, jotka ovat usein E-muotoa. Menakinonien lyhenne on MK-n tai MKn. n on ketjun isopreenien määrä. Esimerkiksi menatetrenonissa eli MK4:ssä isopreenejä on 4. 

Menakinoneja pystyvät tuottamaan tietyt bakteerit, arkit ja sienet, joille ne eivät siis ole vitamiineja. Menakinonit pystyvät kinoni-kinoli-tyyppisiin hapetus-pelkistysreaktioihin, jonka takia ne toimivat bakteereissa, arkeissa ja sienissä elektronien siirtäjinä elektroninsiirtoketjuissa ubikinonin tapaan.

Menakinoneja on bakteerikäytetyissä ruuissa, kuten nattōssa ja juustoissa. Eläimillä myös tietyt suolistobakteerit tuottavat paljon menakinoneja, jotka kattavat osan eläinten K-vitamiinitarpeesta. Ihmisillä tuotto ei ole riittävää ja K-vitamiineja tulee saada myös ruuasta. Ihmisten ruokavalioissa menakinonit ovat tärkeä K-vitamiinilähde fyllokinonin ohella ja ruuan menakinonit voivat kattaa jopa 50 % ihmisten K-vitamiinitarpeesta joissakin ruokavalioissa.

Kemia
Menakinonit ovat 2-metyyli-1,4-naftokinonin eli menadionin johdannaisia. Niiden hiiliatomissa numero 3 on perättäisten isopreenien muodostama ketju. Menakinonien lyhenne on MKn, jossa n on isopreenien lukumäärä ketjussa: menatetrenonissa eli MK4:ssä isopreenejä on 4, MK5:ssä 5 ja niin edelleen. Luonnossa on jopa 15:n isopreenin menakinoneja (MK15).

Kunkin isopreenin rungossa metyylin kohdalla on kaksoissidos. Sidokset ilmentävät E,Z-isomeriaa. Luonnon menakinonit ovat lähinnä E-muotoa. Synteettisesti tuotetuissa menakinoneissa voi olla myös paljon Z-sidoksia. Menakinonien hapettuminen ja kuumentaminen esimerkiksi niiden säilytyksen aikana voi myös johtaa sidosten muunnokseen toisikseen. On myös menakinoneihin varsinaisesti kuulumattomia johdannaisia, joissa osa kaksoissidoksista on korvautunut yksöissidoksilla. Näitä on luonnossa muun muassa bakteerien tuottamina. Niistä voidaan käyttää lyhenteitä kuten MK-n(H2) – tämä on dihydromenakinoni-n, jossa 1 kaksoissidos on pelkistynyt yksöissidokseksi. Taas vaikkapa MK-n(H4) on tetrahydromenakinoni-n, jossa 2 kaksoissidosta on pelkistynyt.

+
MK2–10 sulamispisteetMKn2345678910°C5335353950545656–5762

Menakinonit ovat huoneenlämmössä kiinteitä. Ne ovat rasvaliukoisia ja liukenevat siksi muun muassa heksaaniin, kloroformiin, dietyylieetteriin ja asetoniin. Ne ovat vähäliukoisia etanoliin ja vielä vähemmän metanoliin – liukoisuus näihin alkoholeihin alenee, mitä pidempi pooliton isopreeniketju on. Menakinonit ovat naftokinonin valon absorption takia vaaleankellertäviä. Ne eivät fluoresoi kinonimuodossa, joka on niiden vakaa perusmuoto. Kinonin karbonyylit voivat pelkistyä OH-ryhmiksi ja muodostuu kinoli. Kinolit fluoresoivat. Menakinonit kestävät verrattain hyvin kuumentamista, happea ja lievästi happamia oloja. Ne kuitenkin hajoavat UV-säteilyn, emästen ja vahvojen happojen vaikutuksesta.

Turvallisuus
Menakinoneja voidaan pitää verrattain turvallisina aineina ihmisille. Niitä sisältävien ruokien syönnistä johtuvia myrkytystapauksia ei tunneta.

Kokeessa, jossa rotille ja koirille syötettiin vuoden ajan MK4:ää 100 ja 500 mg/vrk annoksin per painokilo, havaittiin kokeen puolivälissä painonlaskua ja merkittävää veren punasolukatoa ja hemoglobiinipitoisuuden laskua. 20 mg/vrk annoksin haittoja ei havaittu. Rotille suun kautta syötetyt 2 000 mg kerta-annokset MK7:ää eivät ole olleet haitallisia, eivätkä 90 päivää jatkuneet 20 mg/vrk annokset.

Ruokapitoisuudet
Ruuissa yleisimmät menakinonit ovat MK4–13. Eniten niitä on bakteerien tuottamina bakteerikäytetyissä ruuissa kuten juustoissa ja nattōssa. Pääosa nattōn menakinoneista on MK7:ää. Juustojen menakinonikoostumukset vaihtelevat suuresti. Pitkään kypsyneissä juustoissa menakinonipitoisuudet ovat usein isompia kuin lyhyen aikaa kypsyneissä. Menakinoneja on runsaasti myös kananmunankeltuaisessa, voissa, maksoissa, naudanrasvassa sekä jonkin verran myös (vähärasvaisissa) lihoissa ja maitotuotteissa. Edeltävien menakinoneista pääosa on MK4:ää, joka on pääosin eläinten itsensä soluissaan tuottamaa ja sen lähtöaineet ovat peräisin muista ravinnon K-vitamiineista. Menadionijohdannaisia käytetään rehuissa K-vitamiinilisinä monien hyötyeläinten kohdalla. Lisien anto voi lisätä merkittävästi eläimestä saatujen ruokien MK4-pitoisuuksia.
+
Ruokien menakinoni- (MK) ja fyllokinonipitoisuuksia (K1)aRuokanmol/100 gµg/100 gdK1+MKbMKcK1MK4MK5MK6MK7MK8MK9MK10JuustotMunster125,0120,52,0610,200,450,468,3741,2019,400Gouda, 50 % rasvaa, kypsytetty 13 viikkoa108,5100,93,4411,500,360,471,739,4242,400Edam, 40 % rasvaa107,899,43,7611,300007,4645,900Camembert104,899,32,507,951,341,013,2415,1039,500Roquefort87,072,56,5613,100,640,481,165,0917,600Stilton86,178,13,6210,000,940,601,406,6329,800Gamalost70,670,20,181,030,620,290,975,1244,002,2Emmental66,060,72,418,952,15000032,2Raclette51,848,41,554,770,400,311,134,7720,900Brie46,435,54,9212,50000000Cheddar44,239,42,165,1200,381,883,6412,500Gorgonzola35,131,21,7311,1000,173,070,240,250Gruyère33,421,95,151,38000006,53Feta21,718,71,350,1000,351,182,337,690Mozzarella18,014,71,505,310,160000,750MuutNattō1816,51745,332,1007,2012,40996,5082,4000Hapankaali107,257,522,400,430,861,590,230,891,500Voi95,962,814,9015,00000000Kananmuna, keltuainen71,967,22,1031,4000,700000Nauta, maksa26,621,52,290,2401,124,991,601,461,83Nauta, rasvaTali, Fineli. https://fineli.fi/fineli/fi/elintarvikkeet/55325?????????Kana, lihas19,719,7010,10000000Lehmänmaito, täysrasvainen3,82,70,500,800,1000000Nauta, lihas3,53,50,021,39000,130,3700Sika, maksa3,13,100,2801,050,51000Sika, kyljys2,22,201,0500,110000Kananmuna, valkuainen1,81,800,90000000Lehmänmaito, rasvaton0000000000a: ruokien K-vitamiinipitoisuudet ovat keskimääräisiä ja pohjautuvat vain muutamiin mittauksiin.

b: fyllokinonin ja menakinonien 4–10 kokonaispitoisuus (nanomoolia per 100 grammaa ruokaa).

c: menakinonien 4–10 kokonaispitoisuus.

d: mikrogrammaa per 100 grammaa ruokaa.

Imeytyvyys ja vitamiiniteho
MK7-muodossa oleva menakinoni imeytyy Ihmisen suolistosta paremmin kuin muut menakinonit.. Maitotuotteista menakinonit imeytyvät lähes täysin. 

Bakteerien menakinonit ovat solukalvoissa. Eläinsoluissa niitä useissa eri solukalvoissa, eritoten mikrosomeissa ja mitokondrioissa.

Z-sidoksellisia menakinoneja ei juuri ole luonnossa, vaan niitä on synteettisesti tuotetuissa valmisteissa. Z-sidoksellisten menakinonien teho eläimillä vitamiineina on vain noin 1 % suhteessa pelkkiä E-sidoksia omaaviin luonnon menakinoneihin.

Menakinoni MK4 poistuu verestä alle 24 tunnissa, MK7 noin 96 tunnissa ja MK9 noin 48 tunnissa.

Terveysvaikutukset
Vuonna 2021 julkaistussa yli 50 000 tanskalaista käsittäneessä väestötutkimuksessa havaittiin, että sillä viidenneksellä, jonka K2-vitamiinin saanti oli suurinta, esiintyi 14 prosenttia vähemmän sydänsairauksia kuin niillä, joiden saanti oli pienintä.

Katso myös
Varfariini

Lähteet

Luokka:K-vitamiinit
Luokka:Kinonit